**Nekustamā īpašuma “Bušu Daukstes”, Kūku pagasts, Jēkabpils novads,**

**ar kadastra Nr.56700070738, izsoles noteikumi**

**I. Vispārīgais noteikums**

1. Šie noteikumi nosaka kārtību, kādā tiks rīkota nekustamā īpašuma “Bušu Daukstes”, Kūku pagasts, Jēkabpils novads (turpmāk arī – Objekts), pārdošana izsolē. Izsole tiek organizēta saskaņā ar Publiskas personas mantas atsavināšanas likumu un Jēkabpils novada domes 29.07.2021. lēmumu Nr.66 “Par nekustamā īpašuma atsavināšanu un izsoles noteikumu apstiprināšanu”.

**II. Nekustamais īpašums**

1. Ziņas par izsolāmo objektu: zemes vienība ar adresi “Bušu Daukstes”, Kūku pagasts, Jēkabpils novads, kadastra apzīmējumu 56700070738 – 0.2147 ha platībā un uz zemes gabala esošas dzīvojamās ēkas kadastra apzīmējums 56700070738001 un vienas palīgēkas kadastra apzīmējums 5670 007 0738 002.

Dzīvojamā māja ir neatgriezeniski bojāta ugunsgrēkā, tās fiziskais stāvoklis vērtējams kā slikts, ēka nav ekspluatējamā. Tā ir jānojauc.

Nekustamā īpašuma apgrūtinājumi:

1.aizsargjoslas teritorija gar elektronisko tīklu gaisvadu līniju ārpus pilsētām un ciemiem, kā arī pilsētu lauku teritorijās – 0,04 ha platībā;

2. aizsargjoslas teritorija gar elektronisko tīklu gaisvadu līniju ārpus pilsētām un ciemiem, kā arī pilsētu lauku teritorijās – 0,0621 ha platībā.

Zemes vienības lietošanas mērķis – individuālo dzīvojamo māju apbūve.

Saskaņā ar 2021.gada 29.jūlija Jēkabpils novada domes lēmumu Nr.66 “Par nekustamā īpašuma atsavināšanu un izsoles noteikumu apstiprināšanu”, nekustamais īpašums “Bušu Daukstes”, Kūku pagasts, Jēkabpils novads tiek atsavināts (pārdots) atklātā izsolē.

3. Atpakaļpirkuma tiesības izmantošanas nosacījumi: Pašvaldība atpakaļpirkuma tiesības realizē, pamatojoties uz vienpusēju gribas izpausmi, par to 30 dienas iepriekš rakstiski brīdinot Pircēju. Veicot atpakaļpirkumu tiesības, Objekta vai tās daļas cena tiek noteikta ne lielāka par nosolīto cenu. Pašvaldība atpakaļpirkuma tiesības ir tiesīga realizēt no brīža, kad konstatē, ka Pircējs nepilda Izsoles noteikumus un Pirkuma līguma noteikumus.

4. Pārdevējs pielīgst sev tiesību atkāpties no pirkuma līguma, ja pircējs neparaksta pirkuma līgumu vai laikā nesamaksā pirkuma cenu. Kad līgumu atceļ, lieta atdodama pārdevējam līdz ar tās pieaugumiem un ienākumiem, turklāt pircējs zaudē rokas naudu, ja viņš to devis, un viņam jāatlīdzina aiz viņa vainas cēlušies zaudējumi, pamatojoties uz Civillikuma 2047. un 2054. pantu.

5. Nekustamais īpašums Pašvaldībai nav nepieciešams funkciju veikšanai.

**III. Objekta cena**

6. Objekta nosacītā cena, kas ir izsoles sākotnējā cena, ir noteikta 1300,00 *euro* (viens tūkstotis trīs simti eiro, 00 centi).

**IV. Izsoles organizēšana un izsole**

7. Paziņojums par izsoli ir jāpublicē oficiālajā izdevumā „Latvijas Vēstnesis”.

8. Termiņi, kādos pretendentiem jāpiesakās uz izsoli:

8.1. Pretendentiem, kas atbilst likuma "[Par zemes privatizāciju lauku apvidos](https://likumi.lv/ta/id/74241-par-zemes-privatizaciju-lauku-apvidos)" 28.pantā minētajām personām, iesniegums par pieteikšanos uz izsoli jāiesniedz līdz 2021.gada 02.septembrim Jēkabpils novada pašvaldības Vienas pieturas aģentūrā - Brīvības ielā 120, Jēkabpilī, Jēkabpils novadā.

8.2. Ja norādītajā termiņā ir saņemts viens pieteikums, pretendentam ir jānosola objekta sākotnējā cena un viens izsoles solis.

8.3. Ja pieteikumu par nekustamā īpašuma pirkšanu noteiktajā termiņā iesniegušas vairākas personas, tiek rīkota izsole starp šīm personām Publiskas personas mantas atsavināšanas likuma noteiktajā kārtībā.

9. Informācija par izsoli, norādot izsoles organizētāja nosaukumu, tā adresi, tālruņa numuru, izliekama labi redzamā vietā Kūku pagasta pārvaldes administrācijas ēkā uz telpā esošā ziņojuma dēļa.

10. Izsole notiek 2021.gada 03.septembrī, pulksten 14.00, Rīgas ielā 150A, Jēkabpilī, Jēkabpils novadā, 2.stāva konferenču sēžu zālē.

11. Izsolāmais objekts tiek pārdots mutiskā izsolē ar augšupejošu soli.

12. Lai varētu piedalīties izsolē, izsoles dalībniekiem pirms reģistrācijas jāiemaksā Jēkabpils novada pašvaldības kontā Nr.LV87 UNLA 0009 0131 30793, AS „SEB banka”, kods UNLALV2X nodrošinājums 10% apmēra no izsolāmā objekta nosacītās cenas 130 *euro* (viens simts trīs eiro).

13. Izsoles dalībniekiem (juridiskai personai, arī personālsabiedrībai) jāiesniedz šādi dokumenti:

13.1. pieteikums par piedalīšanos izsolē;

13.2. spēkā esošu statūtu (līguma) norakstu vai izrakstu par pārvaldes institūciju (amatpersonu) kompetences apjomu;

13.3. attiecīgās institūcijas lēmumu par nekustamā īpašuma iegādi;

13.4. attiecīgās valsts reģistra iestādes izziņu par attiecīgo juridisko personu (izziņa ir derīga, ja tā izsniegta ne agrāk par sešām nedēļām no izsoles dienas);

13.5. kvīts par nodrošinājuma samaksu;

14. Izsoles dalībniekam (fiziskai personai) jāiesniedz šādi dokumenti:

14.1. pieteikums par piedalīšanos izsolē;

14.2. kvīts par nodrošinājuma samaksu.

15. Izsoles dalībniekiem jāiesniedz minētie dokumenti Jēkabpils novada pašvaldības Vienas pieturas aģentūrā – Brīvības ielā 120, Jēkabpilī, Jēkabpils novadā, norādītajā termiņā.

16. Izsoles komisijas sekretāre dalībnieku pieteikumus reģistrē žurnālā ierakstot šādas ziņas:

16.1. dalībnieka kārtas numurs;

16.2. vārds un uzvārds vai juridiskās personas pilns nosaukums un reģistrācijas apliecības numurs;

16.3. dzīvesvietas adrese vai juridiskā adrese;

16.4. atzīme par nodrošinājuma samaksu;

16.5. atzīmi par to vai pretendents tika vai netika pielaists pie izsoles un nepielaišanas iemesls.

17. Izsoles komisija noformē to personu sarakstu, kuras ir izpildījušas izsoles priekšnoteikumus un tiek pielaistas pie izsoles un noformē tiem dalībnieku reģistrācijas apliecības.

18. Izsoles komisija noformē to personu sarakstu, kuras ir iesniegušas dokumentus, bet nav izpildījušas izsoles priekšnoteikumus.

19. Izsoles gaita tiek protokolēta.

20. Izsoles kārtība:

20.1. Komisija paziņo pretendentiem par to pielaišanu vai nepielaišanu pie izsoles. Ja pretendents netiek pielaists pie izsoles, tam tiek atmaksāts samaksātais nodrošinājums. Komisija paziņojumā par nepielaišanu pie izsoles norāda iemeslus.

20.2. Izsoles dalībniekiem, kuri ir pielaisti pie izsoles, izsniedz reģistrācijas apliecību un kartīti ar numuru.

21. Dalībniekam, kurš nav ieradies uz izsoli un nosolītājam, nokavējot noteikto samaksas termiņu, kā arī, atsakoties iegādāties izsoles objektu, pēc objekta cenas un viena soļa nosolīšanas, netiek atmaksāts nodrošinājums.

22. Pirms izsoles sākšanās Izsoles dalībnieki paraksta izsoles noteikumus.

23. Izsoli vada izsoles komisijas priekšsēdētājs.

24. Izsoles komisijas priekšsēdētājs atklāj izsoli un raksturo pārdodamo objektu, paziņo tā pārdošanas sākumcenu, kā arī summu, par kādu cena paaugstināma ar katru nākamo solījumu.

25. Izsoles solis tiek noteikts 150,00 *euro* (viens simts piecdesmit eiro un 00 centi) apmērā.

26. Izsolē starp tās dalībniekiem aizliegta vienošanās, skaļa uzvedība un traucējumi, kas varētu iespaidot izsoles rezultātus un gaitu.

27. Izsoles dalībnieki solīšanas procesā paceļ savu reģistrācijas kartīti ar numuru. Izsoles komisijas priekšsēdētājs atkārto pirmā solītāja reģistrācijas numuru un nosauc piedāvāto cenu. Piedāvātās cenas pieaugums nedrīkst būt mazāks par izsoles soli. Ja neviens no dalībniekiem vairs augstāku cenu nepiedāvā, izsoles vadītājs trīs reizes atkārto pēdējo augstāko cenu un fiksē to ar āmura piesitienu. Pēc āmura pēdējā piesitiena objekts ir pārdots personai, kas solījusi pēdējo augstāko cenu. Dalībnieka reģistrācijas numurs un solītā cena tiek ierakstīti protokolā.

28. Atsakoties no turpmākās solīšanas, katrs izsoles dalībnieks apstiprina ar parakstu izsoles dalībnieku sarakstā savu pēdējo solīto cenu.

29. Dalībnieks, kas piedāvājis visaugstāko cenu, pēc nosolīšanas nekavējoši uzrāda izsoles komisijai savu dalībnieka reģistrācijas apliecību un ar savu parakstu protokolā apliecina tajā norādītās cenas atbilstību nosolītajai cenai. Izsoles dalībnieks, kurš objektu nosolījis, bet nevar izsoles komisijai uzrādīt dalībnieka reģistrācijas apliecību vai neparakstās protokolā, tādējādi ir atteicies no nosolītā objekta. Pēc izsoles komisijas lēmuma viņš tiek svītrots no dalībnieku saraksta un viņam netiek atmaksāta nodrošinājuma samaksa.

30. Izsoles komisija paziņo izsoles dalībnieku, kurš ir nosolījis visaugstāko cenu un otro izsoles dalībnieku, kurš ir nākamais augstākās cenas solītājs.

31. Pēc protokola parakstīšanas, dalībnieks, kas nosolījis objektu, saņem protokola atvasinājumu.

32. Izsoles dalībniekiem, kuri nav nosolījuši Objektu, mēneša laikā tiek atmaksāts samaksātais nodrošinājums.

33. Nodrošinājuma summa tiek ieskaitīta norēķinu summā par nosolīto Objektu.

34. Izsoles komisija apstiprina izsoles protokolu septiņu dienu laikā pēc izsoles.

35. Izsoles rezultāti tiek apstiprināti Jēkabpils novada domes sēdē ne vēlāk kā 30 dienu laikā pēc Publiskas personas mantas atsavināšanas likuma 30.pantā paredzēto maksājumu nokārtošanas.

36. Pēc izsoles, izsoles dalībnieks, kas nosolījis augstāko cenu, slēdz pirkuma vai nomaksas pirkuma līgumu.

37. Ja izsoles dalībnieks, kurš nosolījis augstāko cenu, nav samaksājis nosolīto cenu noteiktajā termiņā, izsoles komisija pieņem lēmumu paziņot nākamajam pretendentam par iespēju iegādāties izsoles Objektu par viņa augstāko piedāvāto summu. Pretendentam ir tiesības 2 nedēļu laikā paziņot par objekta pirkšanu par viņa nosolīto cenu. Ja tiek saņemts paziņojums, pašvaldība pieņem lēmumu par izsoles rezultātu apstiprināšanu ar šo pretendentu un slēdz līgumu.

**V. Samaksas kārtība**

38. Tiek paredzēta divu veidu samaksas kārtība:

38.1. objekta nosolītājam, atskaitot iemaksāto nodrošinājuma summu, jāsamaksā par nosolīto nekustamo īpašumu 14 dienu laikā no izsoles dienas vai

38.2. objekta nosolītājs, atskaitot iemaksāto nodrošinājuma summu, slēdz pirkuma nomaksas līgumu līdz 5 gadiem, maksājot likumiskos (6 % gadā no neatmaksātās summas) un līgumiskos procentus (0,1% līgumsods par katru nokavēto dienu no neatmaksātās summas).

39. Samaksas veids jānorāda izsolē, atzīmējot to iesniegumā par samaksu.

**VI. Citi noteikumi**

40. Par šajos noteikumos nereglamentētajiem jautājumiem lēmumus pieņem izsoles komisija, par to izdarot attiecīgu ierakstu komisijas sēdes protokolā.

41. Sūdzības par izsoles rīkotāja darbībām var iesniegt Jēkabpils novada pašvaldībā, Brīvības ielā 120, Jēkabpilī, Jēkabpils novadā, LV–5201.

42. Nekustamā īpašuma pirkuma līgumu paraksta domes priekšsēdētājs vai viņa pilnvarota persona.